《涌金门城望五首》
元代·方回

萧条垂柳映枯荷，金碧楼空水鸟过。
略剩繁华犹好在，细看冷淡奈愁何。
遥知堤上游人少，渐觉城中空地多。
回首太平三百载，钱王纳土免干戈。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。